《看花回 登西竺庵僧楼望江上春色，用清真韵。》
清代·黄燮清

画楼三面空旷，练净沙洁。万树媚红怨碧，带缕缕情丝，闲处萦结。

莺程燕路，薄暝生烟芳草滑。看落照、碎作黄尘，乱山蒸翠雨初绝。

才过了、元宵一月。渐逼近、春分时节。一半韶光送却，早一半离愁，做弄华发。

凭高望远，心与江流应九折。拍垂杨、又飞絮，重赋天涯别。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。